CELEX: 52010SC0746
Language: fi
Date: 2010-06-15
Title: Ehdotus neuvoston päätös liiallisen alijäämän olemassaolosta Suomessa

FI
FI    FI
 ---pagebreak---    EUROOPAN KOMISSIO
                                  Bryssel 15.6.2010
                                  SEK(2010) 746 lopullinen
                          Ehdotus
                  NEUVOSTON PÄÄTÖS
      liiallisen alijäämän olemassaolosta Suomessa
FI                                                         FI
 ---pagebreak---                                                  PERUSTELUT
   1.        VAKAUS- JA KASVUSOPIMUKSEN SOVELTAMINEN NYKYISESSÄ KRIISITILANTEESSA
   Julkisen talouden alijäämä ylittää nykyisellään useissa EU-maissa perussopimuksessa
   asetetun 3 prosentin viitearvon suhteessa BKT:hen. Tarkasteltaessa alijäämän ja velan usein
   huomattavaa kasvua on otettava huomioon ennennäkemätön maailmanlaajuinen finanssikriisi
   ja talouden laskusuhdanne vuosina 2008 ja 2009. Tähän vaikuttavat monet tekijät. Ensinnäkin
   talouden laskusuhdanne pienentää verotuloja ja nostaa sosiaalietuusmenoja (esim.
   työttömyysetuudet). Toiseksi komissio on kehottanut toteuttamaan finanssipoliittisia
   elvytystoimia, koska se katsoo finanssipolitiikalla olevan suuri merkitys tämänhetkisessä
   epätavallisessa talouden tilanteessa. Elvytystoimia ehdotettiin marraskuussa 2008 esitetyssä
   Euroopan talouden elvytyssuunnitelmassa, jonka Eurooppa-neuvosto hyväksyi joulukuussa.
   Suunnitelman mukaan elvytystoimien tulisi olla oikein ajoitettuja, kohdennettuja ja tilapäisiä,
   ja ne tulisi eriyttää kunkin jäsenvaltion julkisen talouden kestävyyden ja kilpailuaseman
   mukaan. Lisäksi niistä tulisi luopua taloudellisen tilanteen parantuessa. Monet maat ovat
   myös toteuttaneet rahoitusalaa vakauttavia toimenpiteitä, joista jotkin ovat vaikuttaneet velka-
   asemaan tai saattavat johtaa alijäämien ja velan kasvuun tulevaisuudessa huolimatta siitä, että
   osa julkisen tuen kustannuksista kenties saadaan myöhemmin perittyä takaisin.
   Vakaus- ja kasvusopimuksen mukaan komission on käynnistettävä liiallista alijäämää koskeva
   menettely, jos jonkin jäsenvaltion alijäämä ylittää 3 prosentin viitearvon suhteessa BKT:hen.
   Vakaus- ja kasvusopimukseen vuonna 2005 tehdyillä muutoksilla pyrittiin varmistamaan, että
   erityisesti talouden tilanne ja talousarviotilanne otettaisiin täysin huomioon liiallista alijäämää
   koskevan menettelyn kaikissa vaiheissa. Vakaus- ja kasvusopimuksen tarjoama kehys tukee
   tällä tavoin julkisen talouden rahoitusaseman ripeään tervehdyttämiseen tähtäävää
   hallituspolitiikkaa, jossa otetaan huomioon talouden tilanne ja jolla varmistetaan näin julkisen
   talouden pitkän aikavälin kestävyys.
   2.        AIEMMAT VAIHEET LIIALLISTA ALIJÄÄMÄÄ KOSKEVASSA MENETTELYSSÄ
   Euroopan unionin toiminnasta tehdyn sopimuksen 126 artiklassa määrätään liiallisia alijäämiä
   koskevasta menettelystä. Menettelystä säädetään lisäksi liiallisia alijäämiä koskevan
   menettelyn täytäntöönpanon nopeuttamisesta ja selkeyttämisestä annetussa neuvoston
   asetuksessa (EY) N:o 1467/971, joka on osa vakaus- ja kasvusopimusta.
   Perussopimuksen 126 artiklan 2 kohdan mukaan komission on tarkasteltava talousarviota
   koskevan kurinalaisuuden noudattamista seuraavilla kahdella arviointiperusteella: a) ylittääkö
   ennakoitu tai toteutunut julkisen talouden alijäämä suhteessa BKT:hen määritellyn 3 prosentin
   viitearvon (paitsi jos alijäämä on pienentynyt merkittävästi ja jatkuvasti tasolle, joka on
   lähellä viitearvoa, taikka jos viitearvon ylittäminen on vain poikkeuksellista ja väliaikaista ja
   alijäämä on edelleen lähellä viitearvoa) ja b) ylittääkö julkinen velka suhteessa BKT:hen
   määritellyn 60 prosentin viitearvon (paitsi jos velan osuus pienenee riittävästi ja lähestyy
   riittävän nopeasti viitearvoa).
   1
           EYVL L 209, 2.8.1997, s. 6. Kertomuksessa otetaan myös huomioon vakaus- ja kasvusopimuksen
           täytäntöönpanoa koskevat vaatimukset sekä vakaus- ja lähentymisohjelmien muotoa ja sisältöä
           koskevat ohjeet, jotka hyväksyttiin Ecofin-neuvostossa 10. marraskuuta 2009 ja jotka ovat saatavilla
           osoitteesta http://ec.europa.eu/economy_finance/sgp/legal_texts/index_en.htm.
FI                                                       2                                                      FI
 ---pagebreak---    Perussopimuksen 126 artiklan 3 kohdassa määrätään, että jos jäsenvaltio ei täytä
   jommankumman tai kummankaan arviointiperusteen mukaisia vaatimuksia, komissio laatii
   asiasta kertomuksen. Kertomuksessa ”otetaan huomioon myös se, ylittääkö julkistalouden
   alijäämä julkiset investointimenot, sekä muut merkitykselliset tekijät, jäsenvaltion keskipitkän
   aikavälin taloudellinen tilanne ja talousarviotilanne mukaan luettuina”.
   Komissio antoi 12. toukokuuta 2010 perussopimuksen 126 artiklan 3 kohdan mukaisen
   Suomea koskevan kertomuksen.2 Kertomus perustui tietoihin, jotka Suomen viranomaiset
   olivat antaneet huhtikuussa 20103, ja siinä otettiin huomioon komission yksiköiden laatima
   kevään 2010 talousennuste.
   Talous- ja rahoituskomitea antoi sen jälkeen [27. toukokuuta 2010] perussopimuksen
   126 artiklan 4 kohdan mukaisesti lausunnon komission kertomuksesta.
   3.         LIIALLISEN ALIJÄÄMÄN OLEMASSAOLO
   Liiallista alijäämää koskevassa menettelyssä annetun ilmoituksen mukaan Suomen julkisen
   talouden alijäämän ennakoidaan olevan 4,1 prosenttia suhteessa BKT:hen vuonna 2010 ja
   ylittävän näin viitearvon, joka on 3 prosenttia suhteessa BKT:hen. Komission
   perussopimuksen 126 artiklan 3 kohdan mukaisesti antaman kertomuksen mukaan alijäämä ei
   ole lähellä 3 prosentin viitearvoa suhteessa BKT:hen. Valtiovarainministeriön eduskunnalle
   14. toukokuuta 2010 esittämässä kolmannessa lisätalousarviossa ennakoidaan, että vuoden
   2010 verotulot saattavat olla BKT:hen suhteutettuina 0,5 prosenttia suunniteltua suuremmat,
   mikä johtuisi lähinnä yhtiöverojen kertymän kasvusta. Tämä tarkoittaa, että nykyiset julkisen
   talouden ennusteet saattavat osoittautua ennakoitua paremmiksi, mutta koska näille
   ennusteille ei ole tehty kattavaa päivitystä, vuoden 2010 alijäämätavoitetta ei ole muutettu
   virallisesti, ja nykyinen arvio on edelleen voimassa. Viitearvon ennakoitua ylittymistä
   voidaan pitää poikkeuksellisena perussopimuksessa sekä vakaus- ja kasvusopimuksessa
   tarkoitetulla tavalla. Se johtuu erityisesti perussopimuksessa sekä vakaus- ja
   kasvusopimuksessa tarkoitetusta talouden jyrkästä laskusuhdanteesta ja elvytystoimista, joita
   toteutettiin Euroopan talouden elvytyssuunnitelman mukaisesti talouden laskusuhdanteen
   vuoksi. Komission yksiköiden kevään 2010 talousennusteen mukaan kokonaistuotanto
   supistui vuonna 2009 7,8 prosenttia, ja sen odotetaan elpyvän 1,4 prosenttiin vuonna 2010.
   Viitearvon ennakoitua ylittymistä voidaan lisäksi pitää väliaikaisena. Komission yksiköiden
   kevään 2010 talousennusteen mukaan alijäämä supistuu vuonna 2011 alle viitearvon talouden
   ennakoidun elpymisen päästessä vauhtiin. Alijäämää koskeva perussopimuksen
   arviointiperuste ei näin ollen täyty.
   Liiallisia alijäämiä koskevan menettelyn mukaisen ilmoituksen mukaan julkisen talouden
   bruttovelka on 49,9 prosenttia suhteessa BKT:hen vuonna 2010 eli alle viitearvon, joka on
   60 prosenttia suhteessa BKT:hen. Komission yksiköiden kevään 2010 ennusteen mukaan
   velka suhteessa BKT:hen on 50,5 prosenttia vuonna 2010 ja nousee 54,9 prosenttiin vuonna
   2011. Velkaa koskeva perussopimuksen arviointiperuste täyttyy.
   2
            Kaikki Suomen liiallista alijäämää koskevaan menettelyyn liittyvät asiakirjat ovat saatavilla osoitteessa
            http://ec.europa.eu/economy_finance/sgp/deficit/countries/index_en.htm.
   3
            Neuvoston asetuksen (EY) N:o 479/2009 mukaan jäsenvaltioiden on ilmoitettava komissiolle kaksi
            kertaa vuodessa niiden ennakoitu ja toteutunut julkisen talouden alijäämä ja velkataso. Suomen
            viimeisin ilmoitus on saatavilla osoitteessa:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
FI                                                         3                                                          FI
 ---pagebreak---    Perussopimuksen sekä vakaus- ja kasvusopimuksen määräysten mukaisesti komissio analysoi
   kertomuksessaan myös merkityksellisiä tekijöitä. Vakaus- ja kasvusopimuksen mukaan nämä
   tekijät voidaan ottaa huomioon liiallisen alijäämän olemassaolosta tehtävää päätöstä
   edeltävissä vaiheissa ainoastaan, jos alijäämä täyttää samaan aikaan viitearvon lähellä
   pysymistä ja ylityksen väliaikaisuutta koskevan edellytyksen. Suomen tapauksessa nämä
   kaksi edellytystä eivät täyty. Erikseen tarkasteltuina merkitykselliset tekijät näyttävät olevan
   tässä tapauksessa suhteellisen suotuisia Suomen finanssipolitiikalla saavutettujen hyvien
   tulosten perusteella.
   Talous- ja rahoituskomitean perussopimuksen 126 artiklan 4 kohdan mukaisesti antama
   lausunto on perussopimuksen 126 artiklan 3 kohdan mukaisessa komission kertomuksessa
   esitetyn arvion mukainen.
   Otettuaan huomioon 126 artiklan 3 kohdan mukaisen oman kertomuksensa ja talous- ja
   rahoituskomitean 126 artiklan 4 kohdan mukaisen lausunnon komissio katsoo, että Suomessa
   on liiallinen julkisen talouden alijäämä. Tämä komission [15. kesäkuuta 2010] antama
   lausunto toimitetaan neuvostolle 126 artiklan 5 kohdan mukaisesti. Komissio ehdottaa, että
   neuvosto tekee komission lausunnon mukaisen päätöksen perussopimuksen 126 artiklan 6
   kohdan mukaisesti. Lisäksi komissio antaa neuvostolle suosituksen 126 artiklan 7 kohdan
   mukaisesti Suomelle osoitettavasta neuvoston suosituksesta liiallisen alijäämän tilanteen
   lopettamiseksi.
   4.        SUOSITUKSET LIIALLISEN ALIJÄÄMÄN TILANTEEN LOPETTAMISEKSI
   Neuvoston asetuksen (EY) N:o 1467/97 3 artiklan 4 kohdan mukaan neuvoston 126 artiklan
   7 kohdan mukaisesti antamassa suosituksessa on vahvistettava enintään kuuden kuukauden
   määräaika, jonka kuluessa kyseisen jäsenvaltion on toteutettava tuloksellisia toimia, sekä
   määräaika liiallisen alijäämän korjaamiseksi. Korjaaminen ”olisi saatettava päätökseen
   liiallisen alijäämän toteamista seuraavana vuonna, ellei ole olemassa asiaan vaikuttavia
   erityisiä seikkoja”. Mainitun asetuksen 2 artiklan 6 kohdan mukaan 126 artiklan 3 kohdan
   mukaisessa komission kertomuksessa tarkastellut merkitykselliset tekijät on otettava
   huomioon päätettäessä, onko erityisiä seikkoja olemassa. Asetuksen 3 artiklan 4 kohdan
   mukaan neuvoston on kehotettava jäsenvaltiota ”parantamaan vuosittain tietyllä
   vähimmäismäärällä,         jonka     ohjeena    on     vähintään      0,5 prosenttia    suhteessa
   bruttokansantuotteeseen, julkisen talouden suhdannekorjattua rahoitusasemaansa pois lukien
   kertaluonteiset ja tilapäiset toimet, jotta liiallisen alijäämän oikaiseminen suosituksessa
   asetetussa määräajassa voidaan varmistaa”.
   Asetuksen (EY) N:o 1467/97 2 artiklan 3 kohdassa selvennettyjen, 124 artiklan 3 kohdan
   mukaisessa komission kertomuksessa arvioitujen merkityksellisten tekijöiden tarkastelu
   johtaa Suomen osalta suotuisaan tulokseen. Arvioinnissa ei ole kuitenkaan tullut esiin erityisiä
   seikkoja, joiden perusteella voitaisiin poiketa alijäämän korjaamiselle tavanomaisesti
   asetettavasta määräajasta. Komission yksiköiden kevään 2010 talousennusteen mukaan
   julkisen talouden alijäämä supistuisi jo vuonna 2011 hieman alle 3 prosentin viitearvon
   olettaen, että politiikka säilyy ennallaan. Tätä taustaa vasten on aiheellista antaa Suomen
   viranomaisten toteuttaa finanssipoliittiset toimenpiteet vuonna 2010 suunnitellusti samalla
   kun varmistetaan, että BKT:hen suhteutetun 3 prosentin viitearvon kaavailtu ylitys pysyy
   hallinnassa ja jää väliaikaiseksi. Viranomaisten olisi täsmennettävä toimenpiteet, joilla
   varmistetaan, että liiallinen alijäämä saadaan korjattua suunnitellulla tavalla vuonna 2011.
FI                                                 4                                                 FI
 ---pagebreak---    Liiallisia alijäämiä koskevan menettelyn mukainen tehostettu valvonta edellyttää julkisen
   talouden vakauttamisstrategian täytäntöönpanon säännöllistä ja ajoissa tapahtuvaa seurantaa,
   jotta liiallinen alijäämä saadaan varmasti korjattua. Tehostettu valvonta näyttää olevan tarpeen
   myös liiallisen alijäämän korjaamiselle asetettua aikarajaa ajatellen. Sen vuoksi Suomen
   vakausohjelman vuoden 2011 tarkistukseen olisi hyödyllistä sisällyttää tätä asiaa käsittelevä
   erillinen kohta.
   Keskeisten makrotaloutta ja julkista taloutta koskevien ennusteiden vertailu
                                                                        2007       2008      2009       2010       2011
             BKT:n määrä                     KOM kevät 2010              4.9        1.2        -7.8       1.4        2.1
              (%-muutos)                     VM kevät 2010               4.9        1.2        -7.8       1.1        2.1
                                            KOM kevät 2010 1              5         4.1         -5       -4.6       -3.8
             Tuotantokuilu                                              tieto      tieto      tieto     tieto      tieto
     (% suhteessa potentiaaliseen                                      puuttu     puuttu    puuttu     puuttu     puuttu
               BKT:hen)                      VM kevät 2010                u          u           u         u          u
           Julkisen talouden                 KOM kevät 2010              5.2        4.2        -2.2      -3.8       -2.9
            rahoitusasema
       (% suhteessa BKT:hen)                 VM kevät 2010               5.2        4.1        -2.4      -4.2       -2.2
                                             KOM kevät 2010              6.7        5.6         -1       -2.6       -1.7
                                                                        tieto      tieto      tieto     tieto      tieto
              Perusjäämä                                               puuttu     puuttu    puuttu     puuttu     puuttu
       (% suhteessa BKT:hen)                 VM kevät 2010                u          u           u         u          u
                                             KOM kevät 2010              2.6        2.1         0.3      -1.4        -1
          Suhdannetasoitettu                                            tieto      tieto      tieto     tieto      tieto
            rahoitusasema                                              puuttu     puuttu    puuttu     puuttu     puuttu
       (% suhteessa BKT:hen)                 VM kevät 2010                u          u           u         u          u
                                             KOM kevät 2010              2.6        2.1         0.4      -1.3        -1
            Rakenteellinen                                              tieto      tieto      tieto     tieto      tieto
            rahoitusasema2                                             puuttu     puuttu    puuttu     puuttu     puuttu
       (% suhteessa BKT:hen)                 VM kevät 2010                u          u           u         u          u
         Julkinen bruttovelka                KOM kevät 2010             35.2       34.2         44      50.5       54.9
       (% suhteessa BKT:hen)                 VM kevät 2010              35.2       34.2         44      49.9       51.7
    Huom.:
    1
      Perustuu arvioihin, joiden mukaan potentiaalinen kasvu on 2,2 % vuonna 2007, 2,1 % vuonna 2008, 1,1 % vuonna
    2009, 1,0 % vuonna 2010 ja 1,3 % vuonna 2011.
    2
      Suhdannetasoitettu rahoitusasema, jossa ei ole otettu huomioon kertaluonteisia eikä muita väliaikaisia toimenpiteitä.
    Kertaluonteiset ja muut väliaikaiset toimenpiteet ovat komission yksiköiden kevään 2010 talousennusteen mukaan 0,1 %
    suhteessa BKT:hen vuonna 2009 ja 0,2 % vuonna 2010, molemmat alijäämää kasvattavia.
    Lähde:
    Valtiovarainministeriön kevään 2010 talousennuste; komission yksiköiden kevään 2010 talousennusteet (KOM) ja
    komission yksiköiden laskelmat.
FI                                                              5                                                           FI
 ---pagebreak---                                                  Ehdotus
                                        NEUVOSTON PÄÄTÖS
                            liiallisen alijäämän olemassaolosta Suomessa
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126
   artiklan 6 kohdan,
   ottaa huomioon Euroopan komission ehdotuksen,
   ottaa huomioon Suomen esittämät huomautukset,
   sekä katsoo seuraavaa:
   (1)     Euroopan unionin toiminnasta tehdyn sopimuksen 126                    artiklan  mukaan
           jäsenvaltioiden on vältettävä liiallisia julkisen talouden alijäämiä.
   (2)     Vakaus- ja kasvusopimuksen tavoitteena on terve julkinen talous, jolla pyritään
           vahvistamaan hintavakauden edellytyksiä ja saavuttamaan uusien työpaikkojen syntyä
           edistävä vahva ja kestävä kasvu.
   (3)     Perussopimuksen 126 artiklan mukainen liiallista alijäämää koskeva menettely,
           sellaisena kuin sitä on selkeytetty liiallisia alijäämiä koskevan menettelyn
           täytäntöönpanon nopeuttamisesta ja selkeyttämisestä annetulla neuvoston asetuksella
           (EY) N:o 1467/974, joka on osa vakaus- ja kasvusopimusta, edellyttää päätöstä
           liiallisen alijäämän olemassaolosta. Perussopimukseen liitetyssä liiallisia alijäämiä
           koskevasta menettelystä tehdyssä pöytäkirjassa vahvistetaan lisämääräykset liiallisia
           alijäämiä koskevan menettelyn täytäntöönpanosta. Neuvoston asetuksessa (EY) N:o
           479/20095 vahvistetaan yksityiskohtaiset säännöt ja määritelmät mainitun pöytäkirjan
           määräyksen soveltamiseksi.
   (4)     Kun vakaus- ja kasvusopimusta vuonna 2005 uudistettiin, pyrittiin lisäämään
           sopimuksen vaikuttavuutta ja vahvistamaan sen talousteoreettista perustaa sekä
           turvaamaan julkisen talouden kestävyys pitkällä aikavälillä. Sillä pyrittiin
           varmistamaan, että erityisesti talouden tilanne ja talousarviotilanne otettaisiin täysin
           huomioon liiallista alijäämää koskevan menettelyn kaikissa vaiheissa. Vakaus- ja
   4
           EYVL L 209, 2.8.1997, s. 6.
   5
           EUVL L 145, 10.6.2009, s. 1.
FI                                                   6                                              FI
 ---pagebreak---        kasvusopimuksen tarjoama kehys tukee tällä tavoin julkisen talouden rahoitusaseman
       ripeään tervehdyttämiseen tähtäävää hallituksen politiikkaa, jossa otetaan huomioon
       talouden tilanne.
   (5) Perussopimuksen 126 artiklan 5 kohdassa edellytetään, että komissio antaa lausunnon
       neuvostolle, jos komissio katsoo, että jäsenvaltiossa on tai siellä voi ilmetä liiallinen
       alijäämä. Otettuaan huomioon perussopimuksen 126 artiklan 3 kohdan mukaisen
       kertomuksensa ja talous- ja rahoituskomitean 126 artiklan 4 kohdan mukaisesti
       antaman lausunnon komissio katsoi, että Suomessa on liiallinen julkisen talouden
       alijäämä. Komissio antoi tämän vuoksi neuvostolle Suomea koskevan lausunnon
       alijäämän olemassaolosta [15 päivänä kesäkuuta 2010]6.
   (6) Perussopimuksen 126 artiklan 6 kohdan mukaan neuvoston olisi otettava huomioon
       kyseisen jäsenvaltion mahdolliset huomautukset, ennen kuin se kokonaisarvion
       tehtyään päättää, onko jäsenvaltiossa liiallinen alijäämä. Suomea koskevan
       kokonaisarvion perusteella voidaan todeta seuraavaa.
   (7) Suomen viranomaisten huhtikuussa 2010 antamien tietojen mukaan maan julkisen
       talouden alijäämän ennakoidaan olevan vuonna 2010 4,1 prosenttia suhteessa
       BKT:hen ja ylittävän näin viitearvon, joka on 3 prosenttia suhteessa BKT:hen. Vaikka
       valtiovarainministeriön eduskunnalle 14 päivänä toukokuuta 2010 esittämässä
       kolmannessa lisätalousarviossa ennakoidaan, että vuoden 2010 verotulot saattavat olla
       suunniteltua suuremmat, alijäämätavoitetta ei ole kuitenkaan virallisesti muutettu.
       Ennakoitu alijäämä ei ole lähellä 3 prosentin viitearvoa suhteessa BKT:hen, mutta
       viitearvon ennakoitua ylittymistä voidaan pitää poikkeuksellisena perussopimuksessa
       sekä vakaus- ja kasvusopimuksessa tarkoitetulla tavalla. Erityisesti se johtuu
       perussopimuksessa sekä vakaus- ja kasvusopimuksessa tarkoitetusta talouden jyrkästä
       laskusuhdanteesta. Viitearvon ennakoitua ylittymistä voidaan lisäksi pitää
       väliaikaisena. Komission yksiköiden kevään 2010 talousennusteen mukaan alijäämä
       supistuu vuonna 2011 alle viitearvon talouden ennakoidun elpymisen päästessä
       vauhtiin. Alijäämää koskeva perussopimuksen arviointiperuste ei näin ollen täyty.
   (8) Suomen viranomaisten huhtikuussa 2010 antamien tietojen mukaan julkinen
       bruttovelka on 49,9 prosenttia suhteessa BKT:hen vuonna 2010 eli edelleen alle
       viitearvon, joka on 60 prosenttia suhteessa BKT:hen. Komission yksiköiden kevään
       2010 ennusteen mukaan velka suhteessa BKT:hen on 50,5 prosenttia vuonna 2010 ja
       nousee 54,9 prosenttiin vuonna 2011, joten se pysyy edelleen alle BKT:hen
       suhteutetun 60 prosentin viitearvon. Velkaa koskeva perussopimuksen arviointiperuste
       täyttyy.
   (9) Neuvoston asetuksen (EY) N:o 1467/97 2 artiklan 4 kohdan mukaan muut
       merkitykselliset tekijät voidaan ottaa huomioon liiallisen alijäämän olemassaolosta
       tehtävää, perussopimuksen 126 artiklan 6 kohdan mukaista neuvoston päätöstä
       edeltävissä vaiheissa ainoastaan, jos kaksi vaatimusta – se, että alijäämä pysyy lähellä
       viitearvoa, ja se, että viitearvon ylitys on väliaikaista – täyttyvät kaikilta osin. Suomen
       tapauksessa nämä kaksi edellytystä eivät täyty. Merkityksellisiä tekijöitä ei sen vuoksi
       oteta huomioon tätä päätöstä edeltävissä vaiheissa,
   6
       Kaikki Suomen liiallista alijäämää koskevaan menettelyyn liittyvät asiakirjat ovat saatavilla osoitteessa
       http://ec.europa.eu/economy_finance/sgp/deficit/countries/index_en.htm.
FI                                                  7                                                            FI
 ---pagebreak---    ON HYVÄKSYNYT TÄMÄN PÄÄTÖKSEN:
                                              1 artikla
   Kokonaisarvion perusteella todetaan, että Suomessa on liiallinen alijäämä.
                                              2 artikla
   Tämä päätös on osoitettu Suomen tasavallalle.
   Tehty Brysselissä
                                               Neuvoston puolesta
                                               Puheenjohtaja
                                               […]
FI                                                8                           FI